אחרי שיבואני הרכב גילו שיש ביקוש למכוניות מיני וסופר-מיני זולות, עם תיבת הילוכים ידנית, הם מנסים ליצור קבוצה של משפחתיות קטנות זולות, עם דוושה שלישית.
טלקאר, יבואנית קיה, מתחילה לשווק גרסה ידנית של הריו סדאן במחיר של 90 אלף שקל. למכונית מנוע בנפח 1.4 ליטר המפיק 109 כ"ס, תיבת הילוכים ידנית עם שישה יחסי העברה ושבע שנות אחריות. מפרט הבטיחות כולל שש כריות אוויר ומערכת בקרת יציבות. האבזור כולל שליטה על מערכת הקול מההגה.
בחודשים הקרובים תתחיל גם דוד לובינסקי, יבואנית פז'ו וסיטרואן, לשווק שתי מכונית הנבדלות רק בעיצוב, פז'ו 301 וסיטרואן C אליזה, בגרסה ידנית. שתי המכוניות נמכרות כעת עם מנוע 1.6 ליטר המפיק 115 כ"ס, אך כבר ברבעון הראשון יגיעו גרסאות חדשות, עם מנוע בנזין בנפח 1.2 ליטר עם הספק של 72 כ"ס. מחירן יהיה 92 אלף שקל.
גם כלמוביל, יבואנית יונדאי, נמצאת במשחק, עם גרסה ידנית ל-i30, המצוידת במנוע בנפח 1.4 ליטר המפיק 100 כ"ס. גרסה זו נמכרת בעבור 101 אלף שקל.